30. ΑΠΟΦΑΣΗ ΥΠΟΥΡΓΩΝ ΕΘΝΙΚΗΣ ΟΙΚΟΝΟΜΙΑΣ, ΟΙΚΟΝΟΜΙΚΩΝ, ΓΕΩΡΓΙΑΣ, ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ Αριθ. 292393/5972 της 3/11 Απρ. 1989 (ΦΕΚ Β΄ 248) Συμπληρωματικά μέτρα για την εκτέλεση του Κανονισμού (ΕΟΚ) 1096/88 του Συμβουλίου «σχετικά με την καθιέρωση κοινοτικού καθεστώτος για την ενθάρρυνση της παύσης της γεωργικής δραστηριότητας. Έχοντας υπόψη: 1.Τις διατάξεις του άρθρ. 1 παρ. 1 και 3 του νομ. 1338/1983 «Εφαρμογή του Κοινοτικού Δικαίου» (ΦΕΚ 34 Τ.Α. 1983) όπως αυτό τροποποιήθηκε με το άρθρ. 6 του Νομ. 1440/1984 (ΦΕΚ 70/ΤΑ/1984) και στη συνέχεια με το άρθρ. 7 του Νομ. 1775/1988 (ΦΕΚ 1Ο1 Τ.Α./1988). 2.Άρθρ. 22 παρ. 2 περιπτ. γ΄του Νομ. 992/79 (ΦΕΚ Α 280/79). 3.Τις διατάξεις του Νομ. 1558/85 «Κυβέρνηση, Κυβερνητικά Όργανα» (ΦΕΚ 137/ΤΑ/1985). 4.Τις διατάξεις του Νομ. 4168/61 «Περί Γεωργικών Κοινωνικών Ασφαλίσεων» ΦΕΚ 81 ΤΑ/18.5.61 όπως τροποποιήθηκε και ισχύει σήμερα, αποφασίζουμε: Σκοπός Άρθρ.1.-Με την παρούσα απόφαση θεσπίζονται οι αναγκαίες συμπληρωματικές διατάξεις για την εκτέλεση του Κανονισμού (ΕΟΚ) αριθ. 1096/88 του Συμβουλίου (ΕΕ αριθ.110/1 της 25.4.1988) σχετικά με την καθιέρωση κοινοτικού καθεστώτος για την ενθάρρυνση της παύσης της γεωργικής δραστηριότητας. Ειδικότερα οι θεσπιζόμενες διατάξεις αποσκοπούν: α)Στην καθιέρωση ενός καθεστώτος που αποσκοπεί στην ενθάρρυνση της πρόωρης παύσης της γεωργικής δραστηριότητας στους κατόχους γεωργικών εκμεταλλεύσεων με όρους οι οποίοι θα εξασφαλίζουν δίκαιη και σταθερή πηγή εισοδήματος. β)Στη σταθεροποίηση της αγοράς και στη βελτίωση της διάρθρωσης των εκμεταλλεύσεων με τη διεύρυνση της επιφάνειάς τους. γ)Στην αύξηση του αριθμού των βιώσιμων εκμεταλλεύσεων. Ορισμοί Άρθρ.2.-Για την εφαρμογή της παρούσας απόφασης οι ακόλουθοι όροι έχουν την αντίστοιχη προσδιοριζόμενη έννοια: (Μετά τη σελ. 182,464) Σελ. 182,465 Τεύχος ΙΑ-5-2 Σελ. 133 Συνθήκη ΕΟΚ και Γεωργική Πολιτική 16.Α.ο.30 1.Γεωργία Είναι ο τομέας της οικονομίας ο οποίος περιλαμβάνει τις δραστηριότητες των κλάδων οι οποίοι αποσκοπούν στην παραγωγή των γεωργικών προϊόντων, όπως αυτά ορίζονται στο άρθρ. 22 του Νομ. 992/79 «περί οργανώσεως των διοικητικών υπηρεσιών δια την εφαρμογή της Συνθήκης προσχωρήσεως κ.λ.π.» πλην των τοιούτων της θαλάσσιας αλιείας και των Δασών. 2.Γεωργική εκμετάλλευση Είναι η οικονομική μονάδα παραγωγής προς πώληση ενός ή περισσότερων προϊόντων, των κλάδων γεωργίας με ενιαία διοίκηση και διαχείριση. Στις δραστηριότητες της γεωργικής εκμετάλλευσης περιλαμβάνεται παράλληλα με την παραγωγή των προϊόντων και η διακίνηση, μεταφορά, τυποποίηση, συσκευασία, αποθήκευση, τοποθέτηση μέχρι του σταδίου της χονδρικής πώλησης αποκλειστικά των προϊόντων που παράγει η ίδια γεωργική εκμετάλλευση, καθώς και η πρώτη χωρική μεταποίησή τους. 3.Γεωργός κατά κύρια απασχόληση Το φυσικό πρόσωπο το οποίο λαμβάνει τουλάχιστον το 50% του συνολικού του εισοδήματος από την απασχόλησή του στη γεωργική εκμετάλλευση τουλάχιστον κατά το 50% του συνολικού χρόνου απασχόλησής του. 4.Απασχόληση στη Γεωργία Η Προσωπική εργασία που προσφέρεται συστηματικά από το φυσικό πρόσωπο στην ιδιόκτητη ή μη ιδιόκτητη γεωργική εκμετάλλευση με σκοπό την επίτευξη οικονομικού αποτελέσματος. Δικαιούχοι αποζημίωσης (Πρόωρης συνταξιοδότησης) Άρθρ.3.-Με απόφαση του Υπουργού Γεωργίας καθορίζονται οι όροι και οι προϋποθέσεις εντάξεως των δικαιούχων στο καθεστώς «σχετικά με την ενθάρρυνση της παύσης της γεωργικής δραστηριότητας». Διαδικασία Ένταξης ΔικαιούχωνΦορέας Εφαρμογής Άρθρ.4.-1.Φορέας εφαρμογής του Κανονισμού (ΕΟΚ) 1096/88 ορίζεται η Αγροτική Τράπεζα της Ελλάδος. 2.Οι ενδιαφερόμενοι που έχουν τις προϋποθέσεις, όπως αυτές ορίζονται στα άρθρ. 2 και 3 της παρούσης υποβάλλουν σχετική αίτηση μαζί με τα απαραίτητα δικαιολογητικά, που ορίζονται με απόφαση του Υπουργού Γεωργίας, στην Υπηρεσιακή Μονάδα της Α.Τ.Ε. της περιοχής τους. Σελ. 182,466 Τεύχος ΙΑ-5-2 Σελ. 134 Οι Υπηρεσιακές Μονάδες της Α.Τ.Ε. προβαίνουν σε συγκέντρωση και έλεγχο των σχετικών δικαιολογητικών και σχηματίζουν ΦΑΚΕΛΛΟ για κάθε αίτηση που υποβάλλεται. 3.Ο Προϊστάμενος της υπηρεσιακής μονάδας της ΑΤΕ με βάση τα υποβληθέντα δικαιολογητικά και τους σχετικούς ελέγχους καταρτίζει πίνακα δικαιούχων και μη δικαιούχων τον οποίο με αιτιολογημένη εισήγησή του αποστέλλει στον οικείο Νομάρχη. Ο Νομάρχης με απόφασή του ανακηρύσσει τους δικαιούχους και επικυρώνει τους σχετικούς πίνακες. 4.Οι πίνακες που επικυρώθηκαν από τον Νομάρχη επιστρέφονται στην υπηρεσιακή μονάδα της ΑΤΕ και αντίγραφά τους αποστέλλονται στο Δήμο ή Κοινότητα των ενδιαφερομένων με την παραγγελία να δημοσιευτούν με ανάρτηση σε μέρος του Δημοτικού ή κοινοτικού καταστήματος που προορίζεται για το σκοπό αυτό. Στη συνέχεια συντάσσεται σχετικό αποδεικτικό δημοσίευσης ενώπιον δύο μαρτύρων. Το αποδεικτικό αυτό αποστέλλεται αμέσως στην Υπηρεσιακή Μονάδα της Α.Τ.Ε. που έχει καταρτίσει τους καταλόγους. 5.Κατά του κύρους της απόφασης του Νομάρχη ο ενδιαφερόμενος μπορεί να ασκήσει προσφυγή σύμφωνα με το άρθρ. 8 του Νομ. 3200/55. Τρόπος καθορισμού και πληρωμής της αποζημίωσης Άρθρ.5.-1.Η αποζημίωση που χορηγείται στα πλαίσια εφαρμογής του Καν. (ΕΟΕ) 1096/88 του Συμβουλίου καθώς και το ύψος αυτής ορίζεται σύμφωνα με τα αναφερόμενα στο ΝΔ 131/74 «περί παροχής οικονομικών ενισχύσεων στη γεωργική, κτηνοτροφική, δασική και αλιευτική παραγωγή», όπως τροποποιήθηκε με το Νομ. 1409/83 σε συνδυασμό με τις διατάξεις του άρθρ. 6 του Νομ. 1558/85 (ΦΕΚ 137/ΤΑ/26.7.85). 2.Ο τρόπος πληρωμής της ανωτέρω αποζημίωσης καθώς και τα απαιτούμενα δικαιολογητικά απόδοσης λογαριασμού των επ’ ονόματι της Α.Τ.Ε. εκδιδομένων χρηματικών ενταλμάτων προπληρωμής ορίζεται με απόφαση των Υπουργών Γεωργίας και Οικονομικών. 16.Α.ο.30 Συνθήκη ΕΟΚ και Γεωργική Πολιτική Άρθρ.6.-1. Η χορήγηση της αποζημίωσης σε καμμία περίπτωση δεν λογίζεται συνταξιοδοτική παροχή ή άλλης μορφής παροχή. Η παροχή αυτή δεν αποτελεί λόγο στερήσεως των προϋποθέσεων κτήσεως δικαιώματος σύνταξης στον αγρότη από τον ΟΓΑ, εφόσον συντρέχουν και οι λοιπές νόμιμες προϋποθέσεις συνταξιοδότησής του από τον ανωτέρω οργανισμό. «2.Η καταβαλλόμενη μηνιαία αποζημίωση στους εντασσομένους στο καθεστώς για την ενθάρρυνση της παύσης της γεωργικής δραστηριότητας μειώνεται αφ’ ότου συμπληρωθεί το νόμιμο όριο ηλικίας (65ο έτος για συνταξιοδότησή τους από τον ΟΓΑ) κατά το ποσόν της χορηγούμενης κάθε φορά κατώτερης σύνταξης γήρατος, η οποία για το έτος 1990 ανέρχεται σε 10.000 δρχ/μήνα και από 1.1.1991 σε 12.000 δρχ./μήνα». Η παρ. 2 αντικαταστάθηκε ως άνω από την παρ. 2 άρθρ. 1 της 279911/16565/4-27 Μαρτ. 1991 (ΦΕΚ Β΄175) απόφ. Υπ. Γεωργ. και Υγ., Πρόν. και Κοινων. Ασφαλίσ., της οποίας η ισχύς σύμφωνα με το άρθρ. 2 της ίδιας άνω απόφασης αρχίζει από Ι Ιουλ. 1990. 3.Κατά τη διάρκεια εφαρμογής του μέτρου οι εντασσόμενοι σ’ αυτό αγρότες και μέχρι της συμπληρώσεως του 65ου έτους της ηλικίας λογίζονται σαν ενεργοί αγρότες για όλα τα ασφαλιστικά δικαιώματα και υποχρεώσεις παρά το γεγονός ότι έχουν παύσει την γεωργική δραστηριότητα. Κυρώσεις Άρθρ.7.-1.Σε περίπτωση που ο δικαιούχος της αποζημίωσης δεν τηρεί τις συμβατικές του υποχρεώσεις που ορίζονται στον Καν. (ΕΟΚ)1096/88 του Συμβουλίου και στην παρούσα απόφαση ή παραπλάνησε την υπηρεσία ως προς τις προϋποθέσεις ένταξής του στους δικαιούχους: α.διακόπτεται κάθε περαιτέρω καταβολή της αποζημίωσης β.τυχόν καταβληθέντα ποσά αποζημίωσης που έχουν ληφθεί εισπράττονται έντοκα και με την διαδικασία του δ/ξεων του ΝΔ 356/74 «περί κώδικος εισπράξεως Δημοσίων Εσόδων». 2.Αναστέλλεται η χορήγηση της αποζημίωσης της παρούσας απόφασης μέχρι την έκδοση αμετακλήτων δικαστικών αποφάσεων σε όσους παραπέμπονται στη δικαιοσύνη για εξαπάτηση του Δημοσίου. Με απόφαση του Υπουργού Γεωργίας καθορίζονται διοικητικές κυρώσεις σε περιπτώσεις αθέτησης υποχρεώσεων των νέων κατόχων. Άρθρ.8.-1.Με κοινή απόφαση του Υπουργού Γεωργίας και των καθ’ ύλην αρμόδιων Υπουργών είναι δυνατή η τροποποίηση ή αντικατάσταση όρων και προϋποθέσεων εφαρμογής της παρούσας. 2.Με απόφαση του Υπουργού Γεωργίας, ρυθμίζεται κάθε άλλη λεπτομέρεια εφαρμογής της παρούσας απόφασης. Έναρξη ισχύος Άρθρ.9.-Η ισχύς της παρούσας αρχίζει από 3 Απρ. 1989. Η απόφαση αυτή να δημοσιευθεί στην Εφημερίδα της Κυβερνήσεως και να κυρωθεί με Νόμο. 